**Izziņa par atzinumos sniegtajiem iebildumiem**

|  |
| --- |
| **Informatīvā ziņojuma “Par sociālo uzņēmumu darbību un attīstību****” projekts** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 24.03.20.08.05.20. |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības  |
|    | ministrija, Kultūras ministrija.  |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|  |
| **II. Jautājumi, par kuriem saskaņošanā vienošanās ir panākta** |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |
| 1. | Informatīvā ziņojuma projekta ievads | **Finanšu ministrija:**Lūdzam precizēt Informatīvā ziņojuma “Ievads” 4.rindkopas teikumu, skaidrojot, kas tiek saprasts ar terminu “izmēģinājumprojekts”, nepieciešamības gadījumā norādot precīzu projekta nosaukumu un numuru vai arī formulēt teikumu tā, lai skaidri un nepārprotami būtu saprotams, vai termins “izmēģinājumprojekts” tiek lietots visa Eiropas Sociālā fonda projekta Nr.9.1.1.3/15/I/001 “Atbalsts sociālajai uzņēmējdarbībai” (turpmāk – projekts Nr.9.1.1.3/15/I/001) vai tikai projekta Nr.9.1.1.3/15/I/001 daļas (līdz Sociālā uzņēmuma likuma pieņemšanai) kontekstā. | **Ņemts vērā.** | Sk. precizēto informatīvā ziņojuma projekta sadaļu “Ievads”.  |
| 2. | Informatīvā ziņojuma projekta ievads | **Finanšu ministrija:**Lūdzam izskatīt iespēju papildināt Informatīvā ziņojuma projekta nodaļu “Ievads” ar laika periodu, par kuru informatīvais ziņojums ir sagatavots (piemēram, 2018.gada 1.aprīlis - …), tādējādi fiksējot iegūto datu un informācijas atskaites punktu. | **Ņemts vērā.** | Sk. precizēto informatīvā ziņojuma projekta sadaļu “Ievads”.  |
| 3. | Informatīvā ziņojuma projekta 2.2.sadaļa | **Ekonomikas ministrija:** Informatīvā ziņojuma 2.2.apakšsadaļā “Sociālā uzņēmuma statuss” ir izteikts priekšlikums precizēt 2017.gada 12.oktobra likuma “Sociālo uzņēmumu likums” (turpmāk – Likums) 5.panta pirmo daļu, jo pašreizējā Likuma redakcijā (5. panta pirmā daļa) minētais kritērijs ir vienīgais kvalitatīvais rādītājs, par kuru pieņem lēmumu Komisija, izskatot iesniegumus sociālā uzņēmuma statusa piešķiršanai (pārējie kritēriji ir tehniski pārbaudāmi un neprasa lēmuma pieņemšanu, piemēram, algotu darbinieku esamība, īpašnieku lēmuma esamība, sociālā mērķa esamība). Ņemot vērā, ka, burtiski tulkojot kritēriju par sociālo ietekmi radošu saimniecisko darbību, Komisijai nav tiesību izvērtēt šīs ietekmes nozīmīgumu sociālā uzņēmuma saimnieciskās darbības kopējā kontekstā, būtu nepieciešams likuma 2. pantā papildināt sociālā uzņēmuma pazīmi “veic sociālo ietekmi radošu saimniecisko darbību” ar vārdu “nozīmīgu” vai “būtisku”. Šāda redakcija ļautu Sociālo uzņēmumu komisijai veikt kvalitatīvu izvērtējumu par uzņēmuma plānoto ietekmi un nepiešķirt sociālā uzņēmuma statusu gadījumos, kad šī ietekme ir nebūtiska sabiedrībai un nebūtiska attiecībā uz uzņēmuma saimniecisko darbību.Ņemot vērā iepriekš minēto, lūdzam Informatīvā ziņojuma 2.2.apakšsadaļā “Sociālā uzņēmuma statuss”, 2.3.apakšadaļā “Sociālo uzņēmumu komisija”, kā arī kopsavilkumā precīzāk definēt, pēc kādiem principiem, jeb kritērijiem Komisija varēs izvērtēt būtisku sociālo ietekmes izvērtēšanu un noteikšanu. | **Ņemts vērā.** | Sk. precizēto informatīvā ziņojuma projekta 2.2.sadaļu.  |
| 4. | Informatīvā ziņojuma projekta 2.2.sadaļa | **Finanšu ministrija:**Lūdzam skaidrot informatīvā ziņojuma projekta 2.2. nodaļas “Sociālā uzņēmuma statuss” (turpmāk – 2.2.nodaļa) apakšnodaļā “Sociālā uzņēmuma statusa piešķiršana” minēto, ka “…būtu nepieciešams likuma 2. pantā papildināt sociālā uzņēmuma pazīmi “veic sociālo ietekmi radošu saimniecisko darbību” ar vārdu “nozīmīgu” vai “būtisku”. Šāda redakcija ļautu Sociālo uzņēmumu komisijai veikt kvalitatīvu izvērtējumu par uzņēmuma plānoto ietekmi un nepiešķirt sociālā uzņēmuma statusu gadījumos, kad šī ietekme ir nebūtiska sabiedrībai un nebūtiska attiecībā uz uzņēmuma saimniecisko darbību.”, sniedzot informāciju kādā veidā un pēc kādiem kritērijiem būtu iespējams izvērtēt, vai sociālā ietekme ir nozīmīga un/vai būtiska, vai nebūtiska. | **Ņemts vērā.** | Sk. precizēto informatīvā ziņojuma projekta 2.2.sadaļu.  |
| 5. | Informatīvā ziņojuma projekta 2.2.sadaļa | **Finanšu ministrija:**Lūdzam skaidrot informatīvā ziņojuma projekta 2.2. nodaļas apakšnodaļā “Sociālā uzņēmuma statusa piešķiršanas un atbilstības statusam izvērtēšanas procedūra” atspoguļotās informācijas nesakritību ar Kohēzijas politikas fondu vadības informācijas sistēmas 2014.-2020. gadam (turpmāk - KP VIS) datiem uz 20.03.2020. Informējam, ka saskaņā ar KP VIS datiem, iznākuma rādītājs “Bezdarbnieki, tostarp ilgstošie bezdarbnieki” 9.1.1.3. pasākuma ietvaros ir 39 dalībnieki, savukārt informatīvajā ziņojumā norādīts, ka: “…darba integrācijas sociālajos uzņēmumos kopš Likuma stāšanās spēkā uzsākuši darbu 68 mērķa grupas darbinieki…”. | **Ņemts vērā.**Skaidrojam, ka KP VIS tiek atspoguļots 9.1.1.3. pasākuma iznākuma rādītājs, kas ietver sevī tikai bezdarbniekus, tostarp ilgstošos bezdarbniekus (gan pasākuma dalībnieku uzņēmumos, gan sociālajos uzņēmumos). Savukārt, informatīvā ziņojuma projektā norādītie 68 mērķa grupas darbinieki (tikai sociālajos uzņēmumos) ir Ministru kabineta 2018. gada 27. marta noteikumu Nr. 173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” 2.punktā uzskaitīto mērķa grupu pārstāvji, t.sk. bezdarbnieki.  | Informatīvā ziņojuma projekta 2.2.sadaļas apakšsadaļa “Sociālā uzņēmuma statusa piešķiršana”.  |
| 6. | Informatīvā ziņojuma projekta 2.4.sadaļa | **Finanšu ministrija:**Lūdzam papildināt informatīvā ziņojuma projekta 2.4. nodaļas “Sociālo uzņēmumu reģistrs” 1.rinkopu ar zemsvītras atsauci uz LM interneta vietni, kur šobrīd publiski apskatāma un pieejama informācija par Sociālo uzņēmumu reģistru Excel tabulas veidā. | **Ņemts vērā.**Pievienota zemsvītras atsauce. | Sk. precizēto informatīvā ziņojuma projekta 2.4.sadaļu.  |
| 7. | Informatīvā ziņojuma projekta 2.4.sadaļa | **Finanšu ministrija:**Lūdzam precizēt Informatīvā ziņojuma 2.4. nodaļu “Sociālo uzņēmumu reģistrs” un papildināt 2.rindkopu ar informāciju un/vai atsauci, ka informācijas sistēma SPOLIS tiek izstrādāta Eiropas Savienības struktūrfondu un Kohēzijas fonda (turpmāk – ES fondi) 2014.–2020. gada plānošanas perioda darbības programmas “Izaugsme un nodarbinātība” (turpmāk – DP) 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākuma) projekta ietvaros nevis projektā “Atbalsts sociālajai uzņēmējdarbībai”. | **Ņemts vērā.**Pievienota zemsvītras atsauce. | Sk. precizēto informatīvā ziņojuma projekta 2.4.sadaļu.  |
| 8. | Informatīvā ziņojuma projekta 3.1.sadaļa | **Finanšu ministrija:**Lūdzam precizēt informatīvā ziņojuma projekta 3. nodaļas “Atbalsts sociālajam uzņēmumam” (turpmāk – 3. nodaļas) 3.1. apakšnodaļā “Eiropas Sociālā fonda projekts “Atbalsts sociālajai uzņēmējdarbībai”” (turpmāk – 3.1. apakšnodaļa) vārdus “Eiropas Savienības politiku instrumentu ietvaros” ar vārdiem “Eiropas Savienības struktūrfondu un Kohēzijas fonda 2014.—2020.gada plānošanas perioda ietvaros”. | **Ņemts vērā.** | Sk. precizēto informatīvā ziņojuma projekta 3.1.sadaļu.  |
| 9. | Informatīvā ziņojuma projekta 3.1.sadaļa | **Finanšu ministrija:**Lūdzam precizēt Informatīvā ziņojuma 3.nodaļas “Atbalsts sociālajam uzņēmumam” 3.1. apakšnodaļā “Eiropas Sociālā fonda projekts “Atbalsts sociālajai uzņēmējdarbībai”” (turpmāk – 3.1. apakšnodaļa), norādīto viena projekta maksimālo atbalstāmo summu (200 00 euro) atbilstoši Ministru kabineta 2015. gada 11. augusta noteikumu Nr. 467 “Darbības programmas "Izaugsme un nodarbinātība" 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” (turpmāk - MK noteikumi) 19.2.2.3. apakšpunktā norādītajai summai (200 000 euro). | **Ņemts vērā.** | Sk. precizēto informatīvā ziņojuma projekta 3.1.sadaļu.  |
| 10. | Informatīvā ziņojuma projekta 3.1.sadaļa | **Finanšu ministrija:**Lūdzam precizēt Informatīvā ziņojuma 3. nodaļas 3.1. apakšnodaļā otrajā rindkopā minēto informāciju par projekta īstenošanas termiņu, ievērojot FM š.g. 20. marta vēstulē Nr.5.1.-25/21\_1313 noteikto, ka FM ir tiesības atlikt, pārtraukt vai izbeigt ES fondu projektu atlasi, kā arī līguma vai vienošanās par ES fondu projekta īstenošanu slēgšanu un ierosināt specifiskā atbalsta mērķa līdzekļu pārdales līdz tālākiem MK lēmumiem.  | **Ņemts vērā.**Pievienota zemsvītras atsauce: “ Sakarā ar ārkārtējā stāvokļa izsludināšanu valstī FM ir tiesības atlikt, pārtraukt vai izbeigt ES fondu projektu atlasi, kā arī līguma vai vienošanās par ES fondu projekta īstenošanu slēgšanu un ierosināt specifiskā atbalsta mērķa līdzekļu pārdales līdz tālākiem MK lēmumiem.” | Sk. precizēto informatīvā ziņojuma projekta 3.1.sadaļu.  |
| 11. | Informatīvā ziņojuma projekta 3.1.sadaļa | **Finanšu ministrija:**Vēršam uzmanību, ka Informatīvā ziņojuma 3.1. apakšnodaļā norādītais pasākuma dalībnieku sadalījums pēc apgrozījuma (procenti) nesakrīt ar Informatīvā ziņojuma 9. attēlā norādīto. Līdz ar to lūdzam salāgot sniegto informāciju. | **Ņemts vērā.** | Sk. precizēto informatīvā ziņojuma projekta 3.1.sadaļu.  |
| 12. | Informatīvā ziņojuma projekta 3.1.sadaļa | **Finanšu ministrija:**Lūdzam precizēt Informatīvā ziņojuma 3. nodaļas 3.1. apakšnodaļas 4. punktā minēto, ka projektā plānots sniegt atbalstu 220 pasākuma dalībniekiem, precizējot, par kādiem dalībniekiem šai gadījumā ir runa - mērķa grupas dalībniekiem / atbalstu saņēmušajām personām vai līdzīgi kā iepriekš ziņojuma tekstā - par sociāliem uzņēmumiem, kas iesaistījušies projekta īstenošanā līdz Sociālā uzņēmuma likuma pieņemšanai (vai arī par visiem projekta īstenošanas gaitā atbalstītajiem uzņēmumiem, neatkarīgi no iesaistes brīža). | **Ņemts vērā.** | Sk. precizēto informatīvā ziņojuma projekta 3.1.sadaļu.  |
| 13. | Informatīvā ziņojuma projekta 3.2.sadaļa | **Finanšu ministrija:**Lūdzam izvērtēt iespēju papildināt Informatīvo ziņojumu ar informāciju par būtiskākajām izmaiņām un līdz šīm brīdim veiktajiem grozījumiem MK noteikumos Nr.467 (piemēram, attiecīgi papildinot ziņojuma projekta 3. nodaļas 3.2. apakšnodaļu), tādējādi demonstrējot, ka gadījumos, kad sociālās uzņēmējdarbības atbalstā konstatētas kādas nepilnības, ir bijuši centieni šīs nepilnības un sistēmu pilnveidot. | **Ņemts vērā.** | Sk. precizēto informatīvā ziņojuma projekta 3.2.sadaļu. |
| 14. | Informatīvā ziņojuma projekta 3.3.sadaļa | **Finanšu ministrija**:Lūdzam papildināt Informatīvā ziņojuma 3. nodaļas 3.3. apakšnodaļas “Sociālā uzņēmuma likumā un citos normatīvajos aktos paredzētais atbalsts” sadaļu “Sociālās klauzulas publiskajos iepirkumos” ar termina “klauzula” skaidrojumu. | **Ņemts vērā.** | Sk. precizēto informatīvā ziņojuma projekta 3.3.sadaļu. |
| 15. | Informatīvais ziņojums kopumā | **Finanšu ministrija:**Lūdzam papildināt Informatīvo ziņojumu ar 9.1.1.3. pasākuma ietvaros identificēto sociālo uzņēmumu problēmgadījumu aprakstu, t.sk. par negodprātīgas rīcības gadījumiem kā, piemēram, SIA “Memory Water”, piedāvājot konkrētus risinājumus šo problēmu turpmākai novēršanai. | **Ņemts vērā.**Informatīvā ziņojuma projekts papildināts 3.2.sadaļas apakšsadaļu “Problēmgadījumu apraksti un piedāvātie risinājumi”. | Sk. informatīvā ziņojuma projekta 3.2.sadaļas apakšsadaļu“Problēmgadījumu apraksti un piedāvātie risinājumi”. |
| 16. | Informatīvā ziņojuma projekta sadaļa “Kopsavilkums” | **Finanšu ministrija:**Lūdzam papildināt Informatīvā ziņojuma nodaļas “Kopsavilkums” apakšnodaļu “Priekšlikumi turpmākiem pilnveidojumiem” ar kritērijiem, kādi tiks izmantoti vērtēšanā, kuri tiks noteikti ārējā normatīvajā aktā, kas ir saistoši trešajām personām, nevis noteikti akciju sabiedrības “Attīstības finanšu institūcija Altum iekšējās kārtības noteikumos. | **Ņemts vērā.** | Sk. precizēto informatīvā ziņojuma projekta sadaļas “Kopsavilkums”apakšsadaļas “Priekšlikumi turpmākiem pilnveidojumiem” 11.punkts. |
| 17. | Informatīvā ziņojuma projekta 1.pielikums | **Finanšu ministrija:**Lūdzam pārskatīt Informatīvā ziņojuma 1. pielikuma “Sabiedrības izpratnes veidošanas un izglītošanas pasākumi” 11. apakšpunktā “Plānotās aktivitātes 2020.gadā” termiņu (domājot par aprīli), un ņemot vērā valstī izsludināto ārkārtējo situāciju Covid-19 vīrusa dēļ no š.g. 12. marta līdz 14. aprīlim. | **Ņemts vērā.** | Sk. precizēto informatīvā ziņojuma projekta 1.pielikuma 11.punktu. |
| 18. | Informatīvā ziņojuma projekta 3.pielikums | **Finanšu ministrija:** Lūdzam papildināt Informatīvo ziņojumu un tā 3. pielikumu ar papildus informāciju par sociālo uzņēmumu saņemtā valsts atbalsta apmēru un paša sociālā uzņēmuma ieguldījuma apmēru sociālajos pasākumos. Informatīvajā ziņojumā ir sniegta informācija par sociālajiem uzņēmumiem sniegtajiem atbalstiem, tomēr nav atspoguļota atgriezeniskā saite – kādā apmērā šie uzņēmumi ir snieguši sociālo labumu sabiedrībai, t.i., kādā apmērā sociālais uzņēmums saņēmis grantu un kādus sociālos pasākumus uzņēmums veicis. Pretējā gadījumā nav iespējams gūt patiesu priekšstatu par sociālajiem uzņēmumiem sniegtā atbalsta lietderību un labumu, ko gūst sabiedrība. | **Ņemts vērā.** | Sk. precizēto informatīvā ziņojuma projekta 3.pielikumu. |
| 19. | Informatīvais ziņojums kopumā | **Finanšu ministrija:** Lūdzam papildus veiktajam vērtējumam un secinājumiem iekļaut arī izvērtējumu attiecībā uz Sociālo uzņēmumu likuma (turpmāk – Likums) ietekmi uz biedrību un nodibinājumu darbību. Vēršam uzmanību, ka Informatīvajā ziņojumā minētajā Saeimas izveidotajā darba grupā, izstrādājot Likuma normas tika ņemts vērā, ka šāds regulējums novērsīs pastāvošo problēmu, kur nevalstiskajām organizācijām ir ierobežota iespēja veikt saimniecisko darbību un tādējādi šīm organizācijām būs iespēja izveidot šādus sociālos uzņēmumus savu mērķu sasniegšanai. | **Ņemts vērā.** | Sk. informatīvā ziņojuma projekta sadaļas “Priekšlikumi turpmākiem pilnveidojumiem” 12.punktu. |
| 20. | Informatīvais ziņojums kopumā | **Finanšu ministrija:**Nepiekrītam Informatīvajā ziņojumā minētajam – mainīt Likumā atrunu, ka dividenžu izmaksas diena uzskatāma diena, kad dividendes aprēķinātas. Uzskatām, ka uzņēmumam, kuram piešķirts sociālā uzņēmuma statuss ir jānodrošina skaidrs priekšstats par tā finanšu rādītājiem jau tā sociālā uzņēmuma statusa piešķiršanas brīdī. Atbilstošo Komerclikuma 161. panta septītajai daļai, sabiedrības dalībnieku lēmums par to, ka dividendes kaut uz laiku atstājamas sabiedrības rīcībā, nav spēkā. Līdz ar to, jau pie esošā regulējuma uzņēmumi aprēķinātās dividendes vai nu uzreiz izmaksā tā dalībniekam, vai arī vienojas, ka dalībnieka saņemtās (aprēķinātās) dividendes tiek aizdotas uzņēmumam (aprēķinātās dividendes maina savu dabu uz aizdevumu). Tādējādi uz statusa brīdi uzņēmumam nebūs saistības attiecībā uz dividenžu izmaksu. Līdz ar to lūdzam Informatīvajā ziņojumā izslēgt atsauci uz normu precizēšanu attiecībā uz dividenžu izmaksām. | **Ņemts vērā.** | Sk. precizēto informatīvā ziņojuma projekta 2.2.sadaļu.  |
| 21. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Informatīvā ziņojuma apakšnodaļas “Priekšlikumi turpmākiem pilnveidojumiem” 2. punktā “Sociālā uzņēmuma statusa kritēriju un saistīto nosacījumu pilnveide” (38.lapā) ir teikts, ka Sociālā uzņēmuma likuma mērķis bija radīt tiesisku ietvaru, kas veicinātu sabiedrības dzīves kvalitātes uzlabošanu un sekmētu sociālās atstumtības riskam pakļauto iedzīvotāju grupu nodarbinātību. Lai izslēgtu minētos riskus, plānots rosināt grozījumus Sociālā uzņēmuma likumā, t.i., ieviest stingrākus sociālā uzņēmuma (turpmāk – SU) statusa piešķiršanas kritērijus, kā, piemēram, noteikt kā obligāto prasību nodokļu parādu, tai skaitā valsts sociālās apdrošināšanas obligāto iemaksu parādu, neesamību. Lūdzam, precizēt šajā punktā noteikto prasību atbilstoši likuma “Par nodokļiem” 18.panta pirmās daļas 8.punkta nosacījumiem, kas noteic, ka par nodokļu parādiem nav uzskatāmi (nodokļu, nodevu) parādi, kuru kopsumma pārsniedz 150 euro, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Lūdzam precizēt šo punktu. | **Ņemts vērā.**Pievienota zemsvītras atsauce uz likumu “Par nodokļiem”. | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 2.punktu. |
| 22. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Informatīva ziņojuma apakšnodaļas “Priekšlikumi turpmākiem pilnveidojumiem” 3.punkts “Sociālā uzņēmuma definīcijas precizēšana” (39.lapā) paredz precizēt Sociālā uzņēmuma likumā noteikto SU pazīmi, konkrēti nepasakot, kas ar to domāts, līdz ar to nav saprotams vai minētā pazīme būs kāds papildu kritērijs. Lūdzam precizēt šo punktu. | **Ņemts vērā.** | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 3.punktu. |
| 23. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Informatīva ziņojuma apakšnodaļas “Priekšlikumi turpmākiem pilnveidojumiem” 4.punkts “Precizējumi mērķa grupu un sabiedrības grupu definēšanā” (39.lapā) paredz papildināt SU mērķa grupas. Šobrīd SU mērķa grupas ir sociālās atstumtības riskam pakļautās iedzīvotāju grupas, tādēļ nepieciešams papildināt šo punktu, konkrēti norādot, kādas ir jaunās SU mērķa grupas. | **Ņemts vērā.** | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 4.punktu. |
| 24. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Precizēt informatīvā apakšnodaļas “Priekšlikumi turpmākiem pilnveidojumiem” 8.punktu “Sociālo uzņēmumu komisijas darbības pilnveide” (41.lapā) par SU Komisijas darba organizācijas pilnveidošanu, t.i., pārskatīt, papildinot Komisijas funkcijas, nosakot konkrētus priekšlikumus, kas tiks veikts. Piemēram, Komisijas darba nodrošināšana attālināti, izmantojot noteiktus saskarsmes rīkus, pārskatīt sēžu norises veidu – rīkojot video sēdes u.c. | **Ņemts vērā.** | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 8.punktu. |
| 25. | Informatīvā ziņojuma projekts kopumā | **Finanšu ministrija:**Veicot izvērtējumu par Sociālā uzņēmuma likuma ietekmi uz biedrību un nodibinājumu darbību, papildu ir nepieciešams vērtēt arī sabiedriskā labuma organizāciju darbībā indentificētas problēmas, kas atspoguļotas valsts un nevalstiskā sektora pārstāvju veidotajā koncepcijas “Sabiedriskā labuma sistēmas pilnveidošanas koncepcija” projektā (pieejams: https://www.mk.gov.lv/sites/default/files/editor/Lidzdaliba/slo\_koncepcija\_domnica\_211119.pdf). Koncepcijas projekts paredz pārskatīt esošās SU darbības jomas, t.i., lai sabiedriskā labuma organizācijām pie attiecīgu kritēriju izpildes būtu iespēja kļūt par SU. Tādejādi sakārtojot un atrisinot problēmas esošajā sabiedriskā labuma organizāciju darbībā un pilnveidojot SU darbības daudzveidīgākas labvēlīgas sociālās ietekmes iespējas. Lūdzam ar šo informāciju papildināt informatīvo ziņojumu. | **Ņemts vērā.** | Sk. papildināto informatīvā ziņojuma projekta 2.2.sadaļas apakšsadaļu “Sociālie uzņēmumi”. |
| 26. | Protokollēmuma projekta 2.punkts | **Finanšu ministrija:**Lūdzam papildināt protokollēmuma projekta 2. punktu aiz vārdiem “izvirzītās prasības” ar vārdiem “un kritērijus, kā arī precizēt sociālā uzņēmuma pazīmes”. | **Ņemts vērā.** | Sk. precizēto protokollēmuma projekta 2.punktu. |
| 27. | Protokollēmuma projekta 4.punkts. | **Finanšu ministrija:**Lūdzam izvērtēt protokollēmuma projekta 4. punktā noteikto uzdevumu, ņemot vērā likuma “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” (turpmāk – likums) 20. pantu, kas ir vērsts uz turpmāku specifisko atbalsta mērķu īstenošanu, primāri atbalstu sniedzot tieši krīzes vissmagāk skartajām nozarēm, lai nodrošinātu kopējo pasākumu vienotu un izsekojamu ieviešanu, Eiropas Savienības (turpmāk – ES) struktūrfondu un Kohēzijas fonda vadošā iestāde (turpmāk – vadošā iestāde) aptur jaunu ES fondu atbalsta pasākumu un to atlases kārtu izsludināšanu, lēmumu par finansējuma piešķiršanu pieņemšanu, līgumu vai vienošanās par projektu īstenošanu slēgšanu līdz turpmākiem MK lēmumiem par ES fondu investīciju izmantošanu. Attiecīgi Vadošā iestāde ir aicinājusi atbildīgās ministrijas līdz MK lēmumu pieņemšanai apturēt tādu darbības programmas “Izaugsme un nodarbinātība” specifisko atbalsta mērķu pasākumu īstenošanas MK noteikumu grozījumu projektu virzību, kuri paredz finansējuma pārdales. | **Daļēji ņemts vērā.**Labklājības ministrija atkārtoti izvērtējusi protokollēmuma projekta 4.punktā noteikto uzdevumu, bet, neskatoties uz to, ka saskaņā ar Finanšu ministrijas iebildumā minēto, plānots saīsināt projekta īstenošanas termiņu, jāņem vērā tas, ka COVID-19 radītās ietekmes rezultātā cietuši arī sociālie uzņēmumi, tostarp darba integrācijas sociālie uzņēmumi, kuri nodarbina personas ar invaliditāti un garīga rakstura traucējumiem. Labklājības ministrijas ieskatā papildu atbalsta mehānismam sociālajiem uzņēmumiem, kuri nodarbina personas ar invaliditāti vai garīga rakstura traucējumiem būs nozīme darba vietu veidošanā un uzturēšanā, jo īpaši pēckrīzes posmā, līdz ar to jāturpina darbs pie iespējamo papildu atbalsta pasākumu izstrādes, pat ja tie netiks ieviesti uzreiz, bet ilgākā laika periodā.  | Protokollēmuma projekta 4.punkts:“Labklājības ministrijai izvērtēt iespēju ieviest papildu atbalsta mehānismus sociālajiem uzņēmumiem, kuri nodarbina personas ar invaliditāti vai garīga rakstura traucējumiem un nepieciešamības gadījumā līdz 2020.gada 1.oktobrim izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2015.gada 11.augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”.” |
| 28. | Protokollēmuma projekts. | **Finanšu ministrija:**Lūdzam papildināt MK sēdes protokollēmumu ar jaunu punktu - Labklājības ministrijai sadarbībā ar Finanšu ministriju izvērtēt SU darbības jomu paplašināšanas iespējas un nepieciešamību saistībā ar sabiedriskā labuma sistēmas pilnveidošanas procesu. | **Daļēji ņemts vērā.**Labklājības ministrija sekos līdzi FM veiktajam pētījumam un atkarībā no rezultāta, sadarbībā ar FM izvērtēs sociālo uzņēmumu darbības jomu paplašināšanas iespējas un nepieciešamību saistībā ar sabiedriskā labuma sistēmas pilnveidošanas procesu. | Sk. papildināto informatīvā ziņojuma projekta sadaļas “Priekšlikumi turpmākiem pilnveidojumiem” 12.punktu. (47.lpp.) |
| 29. | Informatīvā ziņojuma projekts kopumā | **Finanšu ministrija (priekšlikumi):**Lūdzam Informatīvā ziņojuma tekstā sākotnēji saīsinājumu “Altum” aizstāt ar vārdiem “akciju sabiedrības “Attīstības finanšu institūcija Altum” (turpmāk – ALTUM)”. | **Ņemts vērā.** | Sk. precizēto informatīvā ziņojuma projektu. (16. lpp.) |
| 30 | Informatīvā ziņojuma projekts kopumā | **Finanšu ministrija (priekšlikumi):**Lūdzam papildināt Informatīvā ziņojuma 3.1. apakšnodaļu ar projekta Nr.9.1.1.3/15/I/001 ieviešanas progresa informāciju (t.sk. finanšu progresu, rādītāju sniegumu), vienlaikus sniedzot secinājumus, ņemot vērā faktisko un prognozēto finanšu atbalsta pieteikumu intensitāti un apmēru, kā arī iekļaut informāciju par tālākajām plānotajām darbībām projekta ieviešanā saiknē ar grozījumiem MK noteikumi Nr.467 par 9.1.1.3. pasākuma ieviešanu. | **Ņemts vērā.** | Sk. papildināto informatīvā ziņojuma projekta 3.1.sadaļu.(23.lpp.) |
| 31. | Informatīvā ziņojuma projekts kopumā | **Finanšu ministrija (priekšlikumi):**Lūdzam precizēt Informatīvā ziņojuma nodaļas “Priekšlikumi turpmākiem pilnveidojumiem” un 38.lpp. pēdējās rindkopas otro teikumu izteikt šādā redakcijā “Sociālajiem uzņēmumiem, kas veicina minēto mērķu sasniegšanu, ir paredzēts papildu atbalsts, līdz ar to, ievērojot Sociālā uzņēmuma likuma mērķi, nav pieļaujama atbalsta sniegšana tādiem uzņēmumiem, kas, izmantojot sociālo uzņēmumu darbības tiesisko regulējumu, cenšas sasniegt ar sociālo uzņēmējdarbību nesaistītus mērķus vai to darbība liecina par negodprātīgu rīcību”. | **Ņemts vērā.** | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 2.punktu. (41.lpp.) |
| 32. | Informatīvā ziņojuma projekta 2.2. apakšsadaļa | **Finanšu ministrija:**Lūdzam svītrot no Informatīvā ziņojuma 2. nodaļas “Sociālie uzņēmumi Latvijā” 2.2. apakšnodaļas “Sociālā uzņēmuma statuss” sadaļas “Sociālie uzņēmumi” 3. rindkopas (16.lpp.) un no nodaļas “Priekšlikumi turpmākiem pilnveidojumiem” 12. punkta teikumu “Alternatīvs risinājums būtu oficiāls FM skaidrojums, kas atļautu sabiedriskā labuma organizācijām dibināt šādas SIA pie esošā likuma regulējuma.”, jo Ministru kabineta 2003. gada 29. aprīļa noteikumi Nr.239 “Finanšu ministrijas nolikums” neparedz Finanšu ministrijai tiesības veikt normatīvo aktu oficiālu izskaidrošanu, līdz ar to var tikt izteikts tikai viedoklis par savas kompetences jautājumiem. | **Ņemts vērā.** | Teikums “Alternatīvs risinājums būtu oficiāls FM skaidrojums, kas atļautu sabiedriskā labuma organizācijām dibināt šādas SIA pie esošā likuma regulējuma.” svītrots no informatīvā ziņojuma projekta. |
| 33. | Informatīvā ziņojuma projekta 3.1. apakšsadaļa. | **Finanšu ministrija:**Atkārtoti lūdzam Informatīvā ziņojuma 3. nodaļas “Atbalsts sociālajam uzņēmumam” 3.1. apakšnodaļā “ Eiropas Sociālā fonda projekts “Atbalsts sociālajai uzņēmējdarbībai”” (24.lpp.) (turpmāk – 3.1. apakšnodaļa) labot projekta īstenošanas perioda datumu no “2015. gada novembra” uz ”2015. gada 21. augusta” atbilstoši noslēgtai vienošanās par projekta īstenošanu. | **Ņemts vērā.** | Sk. precizēto informatīvā ziņojuma projekta 3.1. apakšsadaļu. (24.lpp.) |
| 34. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Lūdzam papildināt Informatīvā ziņojuma nodaļas “Priekšlikumi turpmākiem pilnveidojumiem” 6. punktu, norādot, kādu paplašinātu informāciju par algām Labklājības ministrija vēlas iegūt no Valsts ieņēmumu dienesta (turpmāk – VID), jo jau šobrīd notiek informācijas apmaiņa starp valsts institūcijām, tostarp ar VID rīcībā esošo informāciju. | **Ņemts vērā.**Labklājības ministrijai šobrīd nav tiesību iegūt informāciju par sociālajiem uzņēmumiem no VID, izmantojot cita regulējuma (kas nav saistīts ar sociālo uzņēmējdarbību) dotās pilnvaras. | Sk. papildināto informatīvā ziņojuma projekta sadaļas “Priekšlikumi turpmākiem pilnveidojumiem” 6. punktu. (44.lpp.) |
| 35. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Lūdzam precizēt un papildināt Informatīvā ziņojuma nodaļas “Priekšlikumi turpmākiem pilnveidojumiem” 12. punktu, izsakot to šādā redakcijā:“12) Sabiedriskā labuma organizāciju tiesības dibināt sociālos uzņēmumus Sabiedriskā labuma organizāciju likuma 12. panta piektā daļa paredz, ka sabiedriskā labuma organizācija nedrīkst bez atlīdzības nodot tai ziedoto mantu vai finanšu līdzekļus komercdarbības atbalstīšanai. Gramatiski interpretējot normu, ir iespējams nonākt pie secinājuma, ka sabiedriskā labuma organizācijas nedrīkst ieguldīt nekāda veida komercdarbībā – arī tāda jaundibināta SIA pamatkapitālā, kam pēc tam paredzēts iegūt sociālā uzņēmuma statusu. Lai novērstu Sabiedriskā labuma organizāciju likuma atšķirīgas interpretācijas, Sabiedriskā labuma organizāciju likumā jāpapildina ar normatīvo regulējumu, kas ļauj sabiedriskā labuma organizācijām ieguldīt finanšu līdzekļus sociālā uzņēmuma dibināšanai, vienlaikus paredzot, ka gadījumos, ja sociālā uzņēmuma statuss netiek piešķirt vai sociālā uzņēmuma statuss tiek zaudēts, tam ir jāatmaksā sabiedriskā labuma organizācijas ieguldītie līdzekļi. Vienlaikus būtu precizējams regulējums, ka sabiedriskā labuma organizācija, kuras statūtos noteiktos mērķus var sasniegt, veicot regulāru saimniecisko darbību, turpina savu darbību, mainot juridisko formu no biedrības vai nodibinājuma uz sabiedrības ar ierobežotu atbildību, un, pretendējot uz sociālā uzņēmuma statusu, kā viens no kritērijiem tiek vērtēta iepriekšējā sabiedriskās labuma organizācijas darbība un tās sociālā ietekme.Papildus tam, šobrīd Finanšu ministrija strādā pie informatīvā ziņojuma par sabiedriskā labuma organizāciju sistēmas pilnveidošanu projekta, pamatojoties uz 2019. gada novembrī izstrādāto Sabiedriskā labuma sistēmas pilnveidošanas koncepcijas projektu. Veiktās izpētes rezultātā secināts, ka ne reti vēlamais rezultāts ir sasniedzams filantropiskas un komerciālas darbības sinerģijas rezultātā. Tādejādi izveidojušās organizācijas, kuru darbībā ir savijušies sabiedriskā labuma darbības unkomerciālas darbības ar būtisku sociālo ietekmi elementi. Tādejādi iepriekš minētajā koncepcijas projektā un attiecīgi arī informatīvā ziņojuma projektā paredzēts skaidri un saprotami nodalīt sabiedriskā labuma organizāciju un sociālo uzņēmumu darbības elementus, paredzot plašināt arī sociālo uzņēmumu darbību raksturojošos nosacījumus.” | **Daļēji ņemts vērā.**Labklājības ministrija nepiekrīt šī priekšlikuma daļai par sabiedriskā labuma organizācijas juridiskās formas maiņu no biedrības vai nodibinājuma uz sabiedrību ar ierobežotu atbildību, jo spēkā esošais Latvijas tiesiskais regulējums neparedz biedrības vai nodibinājuma juridiskās formas maiņu uz sabiedrību ar ierobežotu atbildību. Saskaņā ar Biedrību un nodibinājumu likumu biedrību un nodibinājumu var reorganizēt tikai apvienošanas vai sadalīšanas ceļā, kas nozīmē, ka biedrības un nodibinājuma pārveidošana, t.sk. uz sabiedrību ar ierobežotu atbildību nav paredzēta. (Biedrību un nodibinājumu likuma73.pants un 109.pants) | Sk. precizēto informatīvā ziņojuma projekta sadaļas “Priekšlikumi turpmākiem pilnveidojumiem” 12. punktu. (46.lpp.) |
| 36. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Lūdzam precizēt 10. zemsvītras atsauci, izsakot to šādā redakcijā:“Atbilstoši likuma “Par nodokļiem un nodevām” 18. panta pirmās daļas 8. punkta nosacījumiem netiek publiskota informācija par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parādu kopsumma nepārsniedz 150 euro, un par tiem nodokļu maksājumiem, kuru maksāšanas termiņš saskaņā ar šā likuma 24. panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos.” | **Ņemts vērā.**  | Sk. precizēto 11.zemsvītras atsauci (43.lpp) |
| 37. | Informatīvā ziņojuma projekta 3.pielikums. | **Finanšu ministrija:**Atkārtoti lūdzam papildināt Informatīvo ziņojumu un tā 3. pielikumu ar papildus informāciju par sociālo uzņēmumu saņemtā valsts atbalsta apmēru un paša sociālā uzņēmuma ieguldījuma apmēru sociālajos pasākumos. Informatīvajā ziņojumā ir papildināts 3.pielikums norādot uzņēmumam piešķirto granta apmēru. Tomēr Informatīvajā ziņojumā ir norādīts, ka pārskata periodā 27 uzņēmumiem Labklājības ministrija piešķīra *de minimis* atbalstu (limitu) uzņēmumu ienākuma nodokļa atvieglojuma veidā kopā 332 500 euro apmērā. Minētais pielikums papildināts arī norādot, kāda veida darbību veic konkrētais uzņēmums. Tomēr, ņemot vērā Valsts kontroles doto uzdevumu izvērtēt pastāvošo atbalstu efektivitāti, uzskatām, ka Informatīvajā ziņojumā jānorāda arī skaitliski, piemēram, cik cilvēki ar īpašām vajadzībām nodarbināti vērtējot pret uzņēmumā kopumā strādājošo skaitu, kā arī līdzekļu apmērs, kas ir novirzīts sociālajam stimulam u.tml., t.i., atspoguļot novērtējamu sociālo ieguldījumu, kas netiktu veikts, ja uzņēmumam netiktu piešķirts sociālā uzņēmuma status.Vērtējot Informatīvajā ziņojumā iekļauto informāciju rodas priekšstats, ka lielākā daļa sociālo uzņēmumu savu statusu ir ieguvuši nepamatoti, jo sociālo darbību lielākoties veic tikai pakārtoti nevis kā galveno mērķi. Piemēram Informatīvajā ziņojumā minēts:“Faktiski ir konstatēts, ka 2019. gada beigās vairāk, nekā viena trešdaļa no kopējā sociālo uzņēmumu skaita (81) nodarbina tikai 1 darbinieku un tikai viena piektdaļa uzņēmumu nodarbina vairāk, nekā 10 algotus darbiniekus. Turklāt ir konstatēti gadījumi, kad Valsts ieņēmumu dienestā reģistrēts algots darbinieks reāli algu nesaņem.” Tātad, saprotam, ka stimuls nesasniedz mērķi un būtu jāizslēdz vai jāaizstāj ar citu efektīvāku. Kā jau norādījām, joprojām attiecībā uz vairākiem sociālajiem uzņēmumiem nav iespējams saskatīt atšķirības no citiem uzņēmumiem, kuri sniedz tāda paša veida pakalpojumus nesaņemot sociālā uzņēmuma statusu. Piemēram, ja uzņēmums, kurš nodarbojas ar uzskaites, grāmatvedības, audita un revīzijas pakalpojumu sniegšanu, konsultēšanu nodokļu jautājumu jomā, nodarbina skaitliski mazāku skaitu personu ar invaliditāti vērtējot pret kopējo nodarbināto skaitu, tad neredzam pamatu šādam uzņēmumam noteikt lielākas priekšrocības kā pārējiem, jo jebkurš Latvijas uzņēmums nodarbina kādu personu no atbalstāmo personu grupas. Arī attiecībā uz maksas sporta nodarbībām neredzam priekšrocības sociālā uzņēmuma statusam, jo jebkuram pulciņam ir “mērķis dot iespēju ikvienam kvalitatīvi pavadīt brīvo laiku, tādejādi veicinot viņu radošo attīstību, pašapziņu un sociālo iekļaušanos” u.tml.. | **Daļēji ņemts vērā.**Šobrīd Labklājības ministrijas rīcībā nepietiek informācijas, lai papildinātu ziņojumu ar detalizētu analīzi par sociālo uzņēmumu darbības rezultātiem un radīto sociālo ietekmi, kā arī motivāciju darboties sociālā uzņēmuma statusā. Šāda analīze tiks veikta pēc 2019. gada darbības pārskatu saņemšanas un pēc ESF projekta “Atbalsts sociālajai uzņēmējdarbībai” starprezultātu novērtējuma pabeigšanas. Saņemot Altum atbalstu, jebkura sociālā uzņēmuma saistības ir ieguldīt biznesa projekta finansēšanā vismaz 10% no kopējām izmaksām (jeb 11,1% no granta summas). Tāpat sociālie uzņēmumi iegulda sociālajos pasākumos savus ieņēmumus, kā arī iepriekšējos gados gūto peļņu – šos datus var iegūt no sociālo uzņēmumu gada darbības pārskatiem, kuru iesniegšanas termiņš ir 31. jūlijs. Ņemot vērā, ka darbības pārskatus par 2018. gadu iesniedza 26 uzņēmumi (no kuriem 8 uzņēmumi pārskata periodā sociālā uzņēmuma statusā bija nostrādājuši 1 mēnesi, 9 uzņēmumi – 2 līdz 3 mēnešus, 8 uzņēmumi – 5 mēnešus un 1 uzņēmums – 7 mēnešus), šie dati nav reprezentatīvi. Tāpat arī datus par sociālās atstumtības riskam pakļauto iedzīvotāju grupu (turpmāk – mērķa grupas) nodarbinātību darba integrācijas sociālajos uzņēmumos iegūsim pēc 2019. gada darbības pārskatu saņemšanas. Aktuālie dati par mērķa grupu kopējo nodarbināto skaitu sociālajos uzņēmumos pa mērķa grupām sniegti 1. tabulā 12. lappusē. Ziņojumā minētais *de minimis* atbalsta limits uzņēmuma ienākumu nodokļa bāzes samazinājumam neatspoguļo faktiski saņemto atbalstu, jo limits tiek apstiprināts perioda sākumā, balstoties uz sociālā uzņēmuma prognozēs balstītu pieprasījumu, bet informācija par faktiski saņemto atbalstu ir iekļauta darbības pārskatos. Tā piemēram neviens no 26 sociālajiem uzņēmumiem, kas iesniedza darbības pārskatus par 2018. gadu, nebija izmantojis šo atbalsta veidu. Lai izdarītu secinājumus, nepieciešams sagaidīt darbības pārskatus par 2019. gadu.Visi sociālie uzņēmumi savu statusu ir ieguvuši pamatoti. Atbilstoši Sociālā uzņēmuma likumā un pakārtotajos MK noteikumos noteiktajai procedūrai Labklājības ministrija izskata pretendentu saņemtos iesniegumus sociālā uzņēmuma statusa iegūšanai, pieprasa nepieciešamo informāciju no valsts institūciju datubāzēm (Uzņēmumu reģistrs, Valsts ieņēmumu dienests, Nodarbinātības valsts aģentūra, Veselības un darbspēju ekspertīzes ārstu valsts komisija u.c.) un iesniedz to Sociālo uzņēmumu komisijai pamatota atzinuma sniegšanai. Lēmumu par sociālā uzņēmuma statusa piešķiršanu, pamatojoties uz Sociālo uzņēmumu komisijas atzinumu, pieņem Labklājības ministrija. Saskaņā ar Sociālā uzņēmuma likumu statusa iegūšanas brīdī sociālajā uzņēmumā jābūt vismaz 1 nodarbinātajam, līdz ar to statuss šādam uzņēmumam ir piešķirts pamatoti. Šobrīd sociālo uzņēmumu uzraudzības procesā LM nav pilnvarojuma pieprasīt informāciju par nodarbināto atlīdzībām. Ziņojumā minēti gadījumi, kad šāda informācija nonāca LM rīcībā citu pārbaužu rezultātā. Šī iemesla dēļ ziņojumā ir piedāvāts, ka LM turpmāk uzrauga sociālo uzņēmumu nodarbinātajiem, tai skaitā mērķa grupu nodarbinātajiem izmaksātās atlīdzības. Lai konstatētu, vai konkrēts stimuls sociālajam uzņēmumam sasniedz vai nesasniedz mērķi, ir nepieciešams pētījums, iegūstot informāciju no sociālajiem uzņēmumiem. LM ir uzsākusi iepirkuma procedūru (Atklāts konkurss: Pasākuma "Atbalsts sociālajai uzņēmējdarbībai" starprezultātu novērtēšana un priekšlikumu izstrāde tiesiskā ietvara un atbalsta pilnveidošanai), kuras rezultātā izvēlētie pētnieki šā gada 2. pusgadā veiks pasākuma līdzšinējās darbības novērtējumu (turpmāk – Pasākuma starprezultātu novērtējums), tai skaitā sociālajiem uzņēmumiem paredzēto stimulu efektivitātes novērtējumu.Darba integrācijas sociālie uzņēmumi rada sociālo ietekmi, nodarbinot mērķa grupas personas, kamēr uzņēmuma pamatnodarbošanās var būt parasts bizness, kuru tirgū veic arī daudzi citi uzņēmumi. Darba integrācijas sociālajiem uzņēmumiem ir noteikts, ka mērķa grupas nodarbinātības rādītājs darbības pārskata periodā ir vismaz 50% no visiem nodarbinātajiem, tas nozīmē, ka vidējais mērķa grupu nodarbināto skaits pret vidējo visu nodarbināto skaitu (rēķinot vidējo no rādītājiem katra mēneša pēdējā dienā) ir vismaz 50%. Ja darba integrācijas sociālais uzņēmums nodarbinās skaitliski mazāku daļu mērķa grupu darbinieku, tad šādam uzņēmumam tiks atņemts sociālā uzņēmuma statuss. Attiecībā uz maksas sporta nodarbībām katrs gadījums tiek skatīts individuāli un sociālā uzņēmuma statuss tiek piešķirts, ja uzņēmums risina noteiktas sabiedrības grupas sociālas problēmas un tādējādi rada pozitīvu sociālo ietekmi. Tāpat atzīmējam, ka sociālo uzņēmumu sniegtajiem pakalpojumiem jābūt par maksu, jo pretējā gadījumā uzņēmums nevarēs nodrošināt savas darbības ilgtspēju situācijā, kad vairs netiks saņemts finanšu atbalsts. | Sk. papildināto informatīvā ziņojuma projekta 2.2. apakšadaļu (11.lpp.), sadaļu “Problēmgadījumu apraksti un piedāvātie risinājumi” (36.lpp.),3.3.apakšsadaļu (38.lpp.). |
| 38. | Informatīvā ziņojuma projekta 3.1.apakšsadaļa | **Finanšu ministrija (priekšlikumi):**1. Lūdzam precizēt Informatīvā ziņojuma 3.1. apakšnodaļas 3. tabulā “Projekta finansēšanas plāns” iekavās norādīto projekta īstenošanai izmantotā finansējuma periodu, skaitļu “(2016-2019)” vietā lietojot skaitļus “(2015-2019)”. | **Ņemts vērā.** | Sk. precizēto informatīvā ziņojuma projekta 3.tabulu (24.lpp.). |
| 39. | Informatīvā ziņojuma projekta 3.1.apakšsadaļa | **Finanšu ministrija (priekšlikumi):**Lūdzam papildināt Informatīvā ziņojuma 3.1. apakšnodaļu un 3. tabulā “Projekta finansēšanas plāns” norādīt informācijas avotu. Kā arī lūdzam pārskatīt 3. tabulas rindas “Kopējās izmaksas” norādītos datus pa gadiem, ņemot vērā, ka, tos saskaitot pa gadiem, summa ir par 1 EUR lielāka kā kolonnā “Kopā”. | **Ņemts vērā.** | Sk. precizēto informatīvā ziņojuma projekta 3.tabulu (24.lpp.). |
| 40. | Informatīvā ziņojuma projekta 3.1.apakšsadaļa | **Finanšu ministrija (priekšlikumi):**Ņemot vērā, ka Informatīvā ziņojuma 3.1. apakšnodaļā ir norādīts, ka projekta īstenošanas periods ir no 2015. gada novembra līdz 2022. gada 31. decembrim, aicinām pārskatīt ziņojuma projekta 24.lpp. pēdējā rindkopā norādīto informāciju par projekta īstenošanas laiku – līdz 31.12.2023. Atbilstoši informācijai Kohēzijas politikas fondu vadības informācijas sistēmā 2014.-2020.gadam, projekta Nr. 9.1.1.3/15/I/001 “Atbalsts sociālajai uzņēmējdarbībai” ieviešanas beigu datums ir 2022. gada 31. decembris. | **Ņemts vērā.** | Sk. precizēto informatīvā ziņojuma projekta 3.1. sadaļu. (24.lpp.) |
| 41. | Informatīvā ziņojuma projekta 3.1.apakšsadaļa | **Finanšu ministrija (priekšlikumi):**Lūdzam Informatīvā ziņojuma 3.1. apakšnodaļas “Eiropas Sociālā fonda projekts “Atbalsts sociālajai uzņēmējdarbībai”” apakšsadaļā “ESF projekta aktivitātes” norādīt atsauci uz Valsts sekretāru sanāksmē izsludināto Ministru kabineta noteikumu projektu “Grozījumi Ministru kabineta 2015. gada 11. augusta noteikumos Nr. 467 “Darbības programmas “Izaugsme un nodarbinātība ” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – noteikumu projekts). | **Ņemts vērā.** | Sk. informatīvā ziņojuma projekta 8.zemsvītras atsauci. (25.lpp.) |
| 42. | Informatīvā ziņojuma projekta 3.1.apakšsadaļa | **Finanšu ministrija (priekšlikumi):**Lūdzam precizēt Informatīvā ziņojuma 7. zemsvītras atsaucē norādīto informāciju, ņemot vērā, ka noteikumu projekts paredz samazināt esošā iznākuma rādītāja (pasākumā iesaistīti bezdarbnieki, tostarp ilgstošie bezdarbnieki) vērtību no 217 uz 108 un izveidot jaunu specifisko iznākuma rādītāju – pasākumā atbalstīti 150 pasākuma dalībnieki un sociālie uzņēmumi. | **Ņemts vērā.** | Sk. informatīvā ziņojuma projekta 7.zemsvītras atsauci.(25.lpp.) |
| 43. | Informatīvā ziņojuma projekta sadaļa “Priekšlikumi turpmākiem pilnveidojumiem” | **Finanšu ministrija:**Informējam, ka Izziņas 18.punktā minētais iebildums tiek uzturēts. Ņemot vērā minēto, lūdzam to pārcelt uz Izziņas nesaskaņoto daļu, vai kā alternatīvu minētajam iebildumam Informatīvajā ziņojumā iekļaut šādu uzdevumu: “Lai novērstu uzņēmumu ienākuma nodokļa nepamatotu samazināšanu, Labklājības ministrijai veikt grozījumus normatīvajos aktos attiecībā uz sociālās uzņēmējdarbības regulējumu, nosakot, ka sociālo uzņēmumu izvērtēšanas komisija attiecībā uz katru kapitālsabiedrību, kura saņem sociālā uzņēmuma statusu, vērtē kapitālsabiedrības sociālos mērķus un uz tiem attiecināmo izdevumu, par kuriem nav piemērots uzņēmumu ienākuma nodoklis, atbilstību.” Ja Labklājības ministrija nepiekrīt šādam risinājumam, lūdzam Informatīvajā ziņojumā iekļaut šādu uzdevumu: “Finanšu ministrijai veikt grozījumus Uzņēmumu ienākuma nodokļa likumā, izslēdzot 8.panta divpadsmito daļu un papildinot minētā panta trīspadsmito daļu ar nodokļa maksāšanas pretizvairīšanās normām, kā tas noteikts minētā likuma 12.pantā attiecībā uz pretpienākumu.” Vēršam uzmanību, ka attiecībā uz grantu uzraudzību Informatīvajā ziņojumā ir norādīts, ka sabiedrība “Altum” izsniedz grantu tikai biznesa projektā paredzētajiem mērķiem un pārrauga to izlietojumu. Tādējādi, nepārprotami tiek nodrošināti skaidri izdevumu veidi, kurus būtu pamats atbalstīt. Savukārt, attiecībā uz uzņēmumu ienākuma nodokļa piemērošanu nav noteikti atbalstāmo izdevumu veidi un to uzraudzība, līdz ar to saredzam nepamatotas nodokļa optimizācijas iespējas. | **Ņemts vēra.**(Vienošanās panākta saskaņošanas procesā.)Informatīvā ziņojuma projekts papildināts ar priekšlikumu LM veikt grozījumus Ministru kabineta 2018. gada 27. marta noteikumos Nr. 173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību”, saskaņā ar kuriem tiks paplašināta gada darbības pārskatos iekļaujamā informācija, proti, sākot ar 2021.gadu, gada darbības pārskatos par 2020.gadu, sociālajiem uzņēmumiem būs pienākums sniegt LM informāciju par izmantotajiem uzņēmumu nodokļa likuma atvieglojumiem detālākā uzskaitījumā.Minētais nepieciešams, lai turpmāk iegūtu detālāku informāciju par uzņēmumu ienākuma nodokļa atvieglojumu izmantošanu un novērstu riskus saistībā ar nepamatotu uzņēmumu ienākuma nodokļa atvieglojumu izmantošanu. | Sk. informatīvā ziņojuma projekta sadaļas “Priekšlikumi turpmākiem pilnveidojumiem” 13.punktu.  |
| 44. | Informatīvā ziņojuma projekts kopumā | **Finanšu ministrija:**Kā jau Finanšu ministrija savā atzinumā norādīja, no Informatīvajā ziņojumā iekļautās informācijas saprotam, ka samērā liels skaits kapitālsabiedrību sociālā uzņēmuma statusu ieguvuši nepamatoti, jo pastāv nepilnīgi sociālā uzņēmuma statusa atbilstības regulējošie normatīvie akti, piemēram, SU SIA “Memory Water” izvērtēšanas gadījumā.Papildus minētajam norādām, ka Sociālā uzņēmuma likuma 4.panta otrā daļa paredz, lai izvērtētu atbalsta programmu efektivitāti, Labklājības ministrija reizi divos gados sagatavo iesniegšanai Ministru kabinetā informatīvo ziņojumu par sociālo uzņēmumu darbību un attīstību.Minētais punkts izskatīšanai Saeimas darba grupas darba kārtībā tika iekļauts pēc Finanšu ministrijas lūguma. Savukārt, Labklājības ministrija norāda, ka Informatīvajā ziņojumā netiek iekļauta plašāka informācija, jo par 2019.gadu kapitālsabiedrības informāciju pilnībā nav iesniegušas, tātad minētā punkta prasība netiek izpildīta. Ņemot vērā minēto, lai novērstu pārpratumus, lūdzam Informatīvajā ziņojumā norādīt, kad tiks izpildīta minētā punkta prasība, t.i., vai tiks izstrādāts papildus Informatīvais ziņojums un laika termiņš, kad tas tiks veikts. | **Ņemts vērā.**Saņemot un izanalizējot sociālo uzņēmumu darbības pārskatus par 2019.gadu, LM plāno 2020.gada ceturtajā ceturksnī sagatavot apkopojumu par sociālo uzņēmumu darbības pārskatos sniegto informāciju un sniegt papildus vērtējumu. | Sk. papildināto informatīvā ziņojuma projekta 2.5.apakšsadaļu. (21.lpp.) |
| 45. | Informatīvā ziņojuma projekts kopumā | **Finanšu ministrija (priekšlikumi):**Ņemot vērā, ka grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” ir stājušies spēkā, Informatīvajā ziņojumā būtu nepieciešams aktualizēt informāciju/atsauces par šiem ziņojumā minētajiem vēl plānotajiem grozījumiem, piemēram, Informatīvā ziņojuma 7.zemsvītras atsaucē, kā arī 25., 32. 34., 37. un 42.lpp. norādot, ka minēto noteikumu grozījumi ir ne tikai sagatavoti, bet jau stājušies spēkā. | **Ņemts vērā.** | Sk. precizēto informatīvā ziņojuma projektu. |
| 46. | Informatīvā ziņojuma projekts kopumā | **Finanšu ministrija (priekšlikumi):**Lūdzam izvērtēt iespēju precizēt informatīvā ziņojuma 3.1. apakšnodaļas “Eiropas Sociālā fonda projekts “Atbalsts sociālajai uzņēmējdarbībai”” sadaļā “ESF projekta aktivitātes” norādīto informāciju, ņemot vērā, ka iepriekš minēto noteikumu grozījumi, kas paredz 9.1.1.3. pasākuma “Atbalsts sociālajai uzņēmējdarbībai” pieejamā kopējā finansējuma samazinājumu no 19 920 206 euro uz 13 648 244 euro, ir apstiprināti Ministru kabineta 2020. gada 19. maija sēdē (protokols Nr. 34 4.§). | **Ņemts vērā.** | Sk. precizēto informatīvā ziņojuma projekta 3.1. apakšsadaļu “Eiropas Sociālā fonda projekts “Atbalsts sociālajai uzņēmējdarbībai””. (24.lpp.) |

 Nora Isadžanjana – Ponomarjova

|  |
| --- |
| (par projektu atbildīgās amatpersonas vārds un uzvārds) |
| vecākā eksperte |
| (amats) |
| Tālr.: 67782960 |
| (tālruņa un faksa numurs) |
| Nora.Isadzanjana-Ponomarjova@lm.gov.lv |
| (e-pasta adrese) |